Carmen Iohannis apare într-o fotografie pe paginile de socializare ale soției președintelui Biden: ”Carmen, a fost minunat să te avem la Casa Albă”
Prima Doamnă a Statelor Unite, Jill Biden, a postat pe pagina ei de Facebook imagini alături de Carmen Iohannis, iar în text îi mulțumește pentru vizita la Casa Albă.
”Carmen, a fost minunat să te avem la Casa Albă după ce, în urmă cu doi ani, m-ai primit cu amabilitate în România.
Nu voi uita niciodată când am văzut cum tu și poporul român v-ați deschis brațele pentru refugiații care fugeau din Ucraina. A fost, și încă este, cu adevărat impresionant”.
Același text a fost postat și pe pagina de Instagram a soției președintelui Joe Biden.
Președintele Klaus Iohannis și soția sa au plecat luni într-o vizită în SUA.
Președintele Joe Biden l-a primit pe Klaus Iohannis la Casa Albă marți, pentru a sărbători împreună 20 de ani de când România este membră a NATO. Președintele Biden i-a mulțumi președintelui Iohannis pentru că a găzduit militari americani în România și a recunoscut numeroasele contribuții pe care România, un aliat NATO de neclintit, le-a adus la securitatea pe flancul estic al NATO, în special în regiunea Mării Negre.
Cei doi președinți au subliniat sprijinul lor continuu pentru Ucraina, care continuă să se apere împotriva agresiunii Rusiei.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank